Amy Mastura

Amy Mastura Suhaimi (lahir 10 Mei 1971) merupakan seorang penyanyi, pelakon, pelawak, komposer dan pengacara Malaysia. Beliau mula bergiat aktif dalam bidang muzik setelah menjuarai Asia Bagus pada 1993 di Jepun dan seterusnya melancarkan album pertamanya yang menggunakan namanya sebagai judul album pada 1994 di bawah syarikat rakaman Pony Canyon di mana beliau kekal bersama syarikat rakaman itu sehingga 1999.

Dilahirkan di Ipoh, Perak kepada seorang pesara tentera, beliau cukup dikenali menerusi lakonan watak-watak komedi dalam filem arahan Aziz M. Osman. Selain itu, dalam bidang muzik, Amy dikenali menerusi lagu-lagu pop yang segar dan rancak hingga mencetuskan fenomena tersendiri di rantau Asia pada pertengahan 1990an. Antara anugerah yang dimenanginya ialah Anugerah Industri Muzik dan Anugerah Bintang Popular Berita Harian. Sepanjang kerjayanya sebagai penghibur, beliau telah menerbitkan sebanyak tujuh album studio, tiga album kompilasi dan merakamkan sebanyak 93 lagu dan single, jualan album beliau mencecah 5 juta unit.

Pada Mac 2011, Mastura menjadi duta baru Kosé, jenama kosmetik Jepun. Beliau menjadi wanita Melayu pertama menjadi duta Kose.

Kehidupan awal
Beliau dilahirkan pada 10 Mei 1971 di Batu Gajah, Perak dan merupakan anak bongsu daripada dua beradik kepada pesara askar, Suhaimi Mohamed Ramli dan beliau mempunyai seorang abang. Ibu beliau, Che Pora Din pernah membintangi filem Puteri Impian 2 memegang watak sebagai ibu saudara watak Puteri Nora. Amy dan abangnya dibesarkan di Ipoh. Sepupunya, Mazuin Hamzah dan abangnya Mazlan Hamzah terlebih dahulu menyertai bidang seni apabila menganggotai Quinary M yang popular pada era 80an. Kerjaya Amy dalam bidang seni pula diuruskan oleh sepupunya, Nana sejak bersama Sony Music Malaysia.

Kerjaya

Dari pramugari ke Asia Bagus (1989–1993)
Kerjaya pertamanya ialah sebagai pramugari di Penerbangan Malaysia (MAS) dari 1989 hingga 1994. Amy pernah bertugas bersama-sama rakan-rakan seperti Anuar Zain, Rozita Che Wan, Maria Tunku Sabri, Farouk Hussain dan Ziana Zain ketika bertugas sebagai pramugari. Beliau mempunyai hubungan kekeluargaan dengan Mazuin Hamzah sebagai sepupu, maka tidak hairanlah dunia seni tidak asing bagi beliau. Amy mula menceburi bidang nyanyian menerusi pertandingan Asia Bagus yang diadakan di Jepun pada Jun 1993 dan hasilnya Amy berjaya memenangi gelaran juara pada 1 Januari 1994, sekaligus menewaskan bakat-bakat baru dari Asia yang lain.

Album pertama, Pujaanku dan meniti puncak populariti (1994–1996)
Kejayaan di Asia Bagus memberi peluang kepada Amy untuk mengikat kontrak bersama syarikat rakaman Pony Canyon pada tahun 1994. Beliau menandatangani kontrak dengan Pony Canyon pada asalnya untuk merakamkan album bahasa Inggeris.

Amy diperkenalkan terlebih dahulu menerusi lagu "Harapan Semalam", sebuah duet bersama komposer Azmeer. Pada April 1994, beliau terpilih mewakili negara dalam dua festival lagu di bandar raya Yokohama dan Yoshinogari, Jepun. Setelah segala perancangan ditelusi, maka terbitlah album sulungnya yang mengambil namanya sebagai tajuk album pada September 1994. Sejak itu Amy mengecapi populariti sebagai penyanyi remaja yang membawa kelainan dalam industri muzik dengan muzik rancak dan bersahaja. Lagu-lagu seperti "Meniti Hari", "Flora & Fauna", "Jawapan Kasih" dan "Kasih" menjadi siulan anak muda pada tahun itu. Dalam satu temubual bersama The Malay Mail, beliau menjelaskan bahawa menyanyi dalam bahasa Melayu lebih mudah baginya berbanding menyanyi dalam bahasa Inggeris atau Jepun. Amy berjaya meraih anugerah Penyanyi Wanita Popular (ABPBH) pada tahun 1994 menewaskan nama-nama besar lain seperti Fauziah Latiff dan Shima. Lagu "Meniti Hari" pula berjaya layak ke Anugerah Juara Lagu ke-10 serta lebih manis, Amy menerima pencalonan kategori Persembahan Vokal Wanita Terbaik di dalam Album di Anugerah Industri Muzik pada tahun 1995. Pada penghujung tahun 1994, Amy meninggalkan kerjaya sebagai pramugari kerana ingin terus serius dalam bidang seni tatkala popularitinya sedang berada di puncak. Di samping itu, Amy melebarkan sayap ke peringkat antarabangsa apabila berpeluang berduet bersama penyanyi pop Amerika Syarikat iaitu Tommy Page menerusi lagu "The Best Part". Amy juga diintai oleh MTV untuk menjadi VJ dalam program MTV Syok pada tahun 1995.

Kejayaan dalam bidang nyanyian membuka peluang kepada Amy untuk menceburi bidang lakonan di layar lebar. Hakikatnya, Amy telah terlebih dahulu menjadi pelakon ketika menunggu album sulungnya dipasarkan. Pada awal 1994, Amy menjalani penggambaran filem "Kuala Lumpur Universiti" (KLU) bersama Azhar Sulaiman. Pun begitu, filem tersebut tidak ditayangkan sehinggalah 1999. Filem kedua Amy iaitu "Impian" ditayangkan pada tahun 1996 dan sejak itu Amy popular sebagai seorang pelakon menerusi filem-filem seperti "Tragedi Oktober", "Puteri Impian" dan "Puteri Impian 2". Ketika itu juga Amy menubuhkan syarikatnya, Amy Mastura Entertainment Sdn. Bhd. yang pada awalnya dijalankan bersama Ajin daripada kumpulan Blackrose. 

Amy muncul dengan album kedua pada 1 Mei 1996, berjudul Pujaanku mendapat sambutan memberangsangkan dari beberapa buah negara di Asia. Satu lagu daripada album ini menjadi tema drama Cinta Korporat, iaitu "Kembalilah". Seterusnya, Amy muncul dengan album ketiga berjudul Puteri. Album ketiga bagaimanapun tidak menyerlahkan diri Amy sebagai penyanyi apabila bakat lakonan beliau mula diperkatakan akibat keberkesanan karakter sebagai Nora Mat Jidin gadis kilang yang menyertai program realiti TV dalam filem Puteri Impian pada tahun 1997, dan kesinambungannya pada tahun 1998.

Puteri, Puteri Impian dan bergelar Aktres Terbaik (1997–1999)
Kejayaan dalam bidang lakonan membuka mata pengkritik filem apabila Amy berjaya melakonkan watak komedi dan dramatik secara seimbang di bawah bimbingan pengarah terkenal Aziz M. Osman. Kedua-dua filem "Puteri Impian" itu mencatat kutipan box office sekaligus menobatkan Amy sebagai Pelakon Filem Wanita Popular (ABPBH) pada tahun 1999. Lebih manis lagi, ketika Festival Filem Malaysia ke-14, Amy berjaya mengalahkan pelakon hebat seperti Vanidah Imran, Nasha Aziz dan Normah Damanhuri untuk bergelar Pelakon Wanita Terbaik (FFM). Amy dicalonkan menerusi siri pertama filem tersebut. Kejayaan tersebut menjadikan Amy satu-satunya finalis Persembahan Vokal Wanita Terbaik di AIM yang berjaya menggondol anugerah Aktres Terbaik di FFM.

Pada tahun 1998, beliau telah dipilih di kalangan artis Malaysia termasuk Siti Nurhaliza dan Ziana Zain untuk mengadakan persembahan semasa majlis penutup Sukan Komanwel 1998 di hadapan Ratu Elizabeth II dan konsort beliau, Putera Philip, Duke Edinburgh dan dikalangan ahli delegasi dan pegawai daripada 70 negara-negara termasuk mereka yang daripada Negara-negara Komanwel.

Bintang Hati, alam rumahtangga dan Akan Datang (2000–2002)
Ekoran namanya lebih dikenali di gelanggang filem berbanding bakat nyanyian, Amy mengikat kontrak bersama Sony Music dalam usaha untuk mengembalikan imej Amy sebagai penyanyi. Album yang diterbitkan oleh Boon Tan ini juga mendapat sentuhan Amy sebagai komposer. Ini bukan percubaan pertama Amy sebagai penulis lagu kerana sebelum ini menerusi album Puteri, Amy telah menulis beberapa lagu. Akhirnya, muncullah album Bintang Hati pada 31 Januari 2000. Album ini mendapat sambutan hangat, beberapa lagu-lagunya popular di corong radio. Album ini juga mengembalikan semula populariti Amy di Indonesia apabila lagu duetnya bersama Glenn Fredly mendapat tempat di stesen-stesen radio. Menerusi album ini, Amy berjaya meraih trofi kategori Pop Rock di Anugerah Juara Lagu ke-15 menerusi lagu ciptaan Goh Boon Hoe berjudul "Bintang Hati". Lagu ciptaan Amy juga mara ke peringkat akhir iaitu lagu "Sha Na Na" serta dua buah lagu balada ciptaan Helen Yap berjudul "Dengarkanlah" dan "Siapalah Aku" (Zul Mahat) pula mara ke peringkat separuh akhir Balada masing-masing pada tahun 2000 dan 2001.

Ketika populariti album ini sedang memuncak, Amy mengambil keputusan untuk menamatkan zaman bujang pada 1 Julai 2000 bersama teman lamanya, Alvin Tham Suffian. Perkahwinan yang berlangsung di Ipoh, Perak ini disifatkan sebagai Wedding of The Year 2000. Sebelum menamatkan zaman gadis, Amy berpeluang mengadakan konsert solo di Life Centre, Kuala Lumpur. Pada 20 hingga 26 November 2000, Amy muncul di pentas Istana Budaya menerusi teater Siti di Alam Fantasi. Lakonan hebat Amy di pentas teater menyaksikan teater itu menjadi teater yang mencatat kutipan tiket paling tinggi selama lapan tahun di Istana Budaya. Amy dikatakan mengalami komplikasi kerana ketika beraksi untuk teater tersebut, beliau tidak menyedari yang beliau sedang mengandung anak pertama. Kandungan Amy selamat, namun Amy terpaksa melupakan hasrat untuk membintangi filem Seri Dewi Malam yang dicipta khas untuknya memegang watak gadis buta psikik. Amy tidak berehat panjang daripada kerjaya nyanyian selepas melahirkan anak pertama pada tahun 2001. Kemunculan semula Amy pada tahun 2002 menerusi album Akan Datang ternyata ditunggu-tunggu oleh peminat. Menerusi album ini, Amy terus melakar populariti sebagai penyanyi pop biarpun selepas bergelar isteri dan ibu. Lagu "Akan Datang" juga membawa Amy ke pentas Anugerah Juara Lagu ke-17 selain kulit album ini berjaya memenangi kategori Kulit Album Terbaik di AIM. Dalam AIM pada tahun itu juga, muzik video "Kasih Suci" tercalon untuk Kategori Muzik Video Terbaik. Muzik video tersebut telah ditaja oleh Lux, manakala lagu dan lirik telah digarap sendiri oleh Amy Mastura.

Kembali aktif dalam bidang lakonan (2003–2004)
Usai album Akan Datang, Amy kembali aktif dalam bidang lakonan. Kemunculan pertama Amy di kaca televisyen pada tahun 2001 menerusi telefilem arahan Osman Ali berjudul Toll Gate Girl bersama aktres Rita Rudaini mendapat sambutan hangat dan menunjukkan begitu ramai yang menanti kemunculan Amy di layar lebar. Bagi mengubati rindu peminat, Amy Mastura Entertainment bersama ACE Motion Pictures milik Aziz M. Osman menerbitkan siri VCD drama Cinta 3 Musim yang dipasarkan secara tiga peringkat pada tahun 2003. Lakonan Amy bersama pelakon-pelakon hebat seperti Aqasha, Eja, Aida Aris dan Ako Mustapha itu mencatat jualan yang membanggakan. Menariknya, suami Amy sendiri turut berlakon dalam drama ini sebagai watak pembantu. 

Selepas itu, Amy muncul dengan dua buah filem bersama Aziz iaitu Trauma dan Bintang Hati. Filem Trauma menyaksikan Amy pertama kali mencuba watak drama sekaligus mengetepikan klise watak komedi yang sering dilakonkannya. Manakala menerusi filem Bintang Hati, Amy bertindak sebagai penulis skrip dan hasilnya begitu membanggakan apabila Amy dicalonkan di Festival Filem Malaysia ke-18 untuk kategori Cerita Terbaik dan lakonan beliau dalam dua watak, Tasha dan Syakila menerima nominasi Pelakon Wanita Terbaik (FFM). Kedua-dua filem tersebut mencapai kutipan box-office.Norhayati Nordin (23 Januari 2015). Amy Mastura: Tak memilih watak Harian Metro. Diperoleh pada 23 Januari 2015. Setelah sibuk di lokasi tanpa henti, Amy berehat seketika apabila mengandungkan anak kedua, Adalia pada awal tahun 2005. Sepanjang tempoh mengandung dan berpantang, Amy sibuk di belakang tabir untuk mencipta lagu-lagu terbaru yang akan dimuatkan dalam album seterusnya.NINA FARZUIN MD SHAROM (21 Januari 2015). Amy Mastura tak serik Sinar Harian. Diperoleh pada 1 Februari 2015.

Lebih Baik dan projek seterusnya (2005–2008)
Penghujung tahun 2005, Amy muncul dengan album solo keenam berjudul Lebih Baik. Album itu bagaimanapun pada awalnya kurang mendapat perhatian apabila single pertamanya Bukakanlah Pintu gagal meraih perhatian pendengar, begitu juga dengan single ketiga berjudul Bingung.Farihad Shalla Mahmud (26 September 2016). Amy Mastura tukar rentak BH Online. Diperoleh pada 1 Oktober 2016. Pun begitu, nama Amy melonjak pada tahun 2006 apabila lagu ciptaan Amy sendiri berjudul Cinta dan Kasihku Sinar (ciptaan Amy bersama Hazami dan Anuar Zain) mula diputarkan di corong-corong radio serta dijadikan lagu tema siri TV. Amy muncul dalam siri drama komedi Puteri musim kelima sepanjang tahun 2006 yang menyaksikan gandingan Amy bersama pelawak Salih Yaacob sebagai suami isteri yang memiliki syarikat Sha Na Na Catering. Mereka merupakan watak sokongan kepada pelakon utama siri itu Nora Danish. Menerusi siri ini, Amy melakonkan watak kakak kepada Roslan, kekasih Puteri yang garang dan jahat. Lagu Cinta dijadikan lagu tema siri TV ini. Amy juga kembali sibuk di lokasi penggambaran filem dan drama serta sibuk sebagai jurucakap produk seperti Quacker Oat, Omega dan lain-lain.Amirah Amaly Syafaat (13 Disember 2015). Kesederhanaan pilihan Amy Utusan Malaysia. Diperoleh pada 13 Disember 2015. Biarpun terpaksa bersaing dengan ramai bakat muda, aura Amy masih utuh di persada seni. Amy muncul dalam banyak drama TV antaranya, siri Kasut Tumit Tinggi serta telefilem Ice Cappucino Machiato. Seiring usia, Amy membawakan watak-watak dewasa dan keibuan serta tetap dengan elemen komedi.“Saya Bukan Diva” – Amy Mastura Perak Today. 8 Oktober 2015. Dicapai pada 16 Oktober 2019.

Sepanjang bulan Ramadan, Amy turut mengurangkan aktiviti seninya kecuali menghadiri majlis berbuka puasa kerana mahu meluangkan masa bersama anak-anak.Wanda Idris (30 September 2007). Amy Mastura dapat raya bersama suami  Utusan Malaysia. Diperoleh pada 30 Januari 2017. Menyepikan diri bukan menghilangkan diri! Tidak banyak muncul di program TV, hanya baru-baru ini, beliau muncul semula mengacara rancangan mengenai dekorasi dan hiasan dalaman Casa Impian yang sebelum ini disiarkan di Astro Ria dan ditayangkan pula di TV3, Amy menjadi pengacara baru Casa Impian menggantikan Camelia yang telah mengacarakannya sebanyak lapan musim.

Happy dan kesinambungan kejayaan (2009–2016)
Tahun 2009 menyaksikan Amy muncul dengan album terbaru berjudul Happy. Namun album kali ini gagal menyerlahkan kembali sisi Amy sebagai penyanyi kerana imej lakonan beliau lebih dekat di hati penonton. Sepanjang tahun 2010, Amy muncul dalam filem Hooperz dan Aku Tak Bodoh serta beraksi dalam filem seram Damping Malam arahan Ahmad Idham. Pada Mac 2010, beliau dilantik sebagai jurucakap produk Lifebuoy.Amy Mastura Dilantik Menjadi Duta Kempen Malaysia, Jom Lebih Sihat Sensasi Selebriti. 4 Mac 2010. 

Pada 2011, Amy dilantik sebagai duta baru jenama kosmetik Jepun, Kose.Gambar Amy Mastura di Pelancaran Infinity Kose Prestigious Sensasi Selebriti. Kose telah melancarkan produk terbaru yang lebih berkesan untuk merawat kulit wajah supaya menjadi lebih anjal dan muda seperti Amy Mastura. Di majlis ini, beliau turut menjemput peminatnya menyanyi bersama, penyanyi manis ini menyanyikan dua buah lagu berjudul Happy dan single terbarunya, Tapi Itu Dulu. Amy berkata dia bersyukur kerana sentiasa mendapat kepercayaan daripada pelbagai jenama antarabangsa yang sudi mengambilnya menjadi juru cakap produk masing-masing. Walaupun mengakui tahap popularitinya di tahap sederhana, namun beliau sangat bertuah kerana masih diberi kepercayaan untuk menjadi duta dan jurucakap produk.


Amy juga kembali beraksi di pentas teater apabila muncul dalam Muzikal Gamat yang turut dibintangi anak gadisnya, Adalia. Pada tahun 2014, Amy tampil menghiburkan penonton sebagai pengacara Anugerah Bintang Popular Berita Harian 2013 setelah sekian lama tidak mengacarakan acara anugerah. Beliau juga kembali mencuba watak dramatik apabila diberi peranan ibu yang mempunyai anak gadis yang menderita penyakit kritikal dalam drama bersiri Nur Melinda. Kini Amy dikenali sebagai salah seorang aktres hebat yang masih aktif di arena seni lakon, sementara auranya sebagai selebriti juga tidak pudar apabila masih menjadi duta kepada produk-produk popular tempatan dan antarabangsa. Lagu-lagu Amy masih menjadi siulan, dan beliau sudahpun memahat nama sebagai salah seorang selebriti Malaysia yang serba boleh dan disayangi jutaan peminat.

Beliau dipilih sebagai pengacara anugerah berprestij, Anugerah Bintang Popular Berita Harian (ABPBH 2013), bergandingan dengan pengacara popular, Fara Fauzana yang akan berlangsung di Arena All Stars, Genting Highlands pada 6 April. Mengakui agak dengan pengumuman tersebut, Amy tidak menyangka ABPBH 2013 memilihnya sebagai pengacara apatah lagi popularitinya sebagai artis tidak segah nama-nama besar lain. Baginya, pelawaan itu adalah satu penghormatan buatnya sebagai anak seni.Amy Mastura terpilih sebagai hos ABP Sinar Harian. 20 Februari 2014. Pada 2016, Amy Mastura melancarkan single terbaharunya, "Kalimah" ciptaan Ardiv Jauhari.MOHD AL QAYUM AZIZI (18 Disember 2016). Mesej Positif Amy Mastura Menerusi 'Kalimah'  mStar. Dicapai pada 30 Januari 2017.Kalimah penerus cinta Amy Mastura  Kosmo!.21 November 2016.

Perkembangan terkini (2017–kini)
Pada tahun 2017, Amy berlakon dalam filem Mendidih Bro dan drama Jejak Karmila. Pada 7 September, Amy bersama 15 selebriti lain mengambil bahagian dalam Super Spontan Superstar 2017 yang disiarkan di Astro Warna. Beliau bersama Shuib Sepahtu gagal mara ke peringkat akhir.Kamaruddin Razal (21 Oktober 2017). Shuib Sepahtu & Amy Mastura gagal mara ke peringkat akhir Super Spontan Superstar 2017 Astro Gempak. Dicapai pada 9 Mac 2018.

Kehidupan peribadi
Bapanya, Suhaimi Mohamed Ramli meninggal dunia pada 12 September 1999 akibat serangan jantung.

Pada era 90an, beliau dikatakan intim dengan ahli kumpulan Black Rose iaitu Ajin. Ajin dan Amy sama-sama mengusahakan Amy Mastura Entertainment ketika usia muda, namun jodoh mereka tidak berpanjangan. Amy memilih teman zaman kecilnya iaitu Alvin Tham Suffian, seorang jurutera carigali sebagai suami. Mereka bernikah pada 30 Jun 2000.

Amy dikurniakan dua orang anak gadis yang comel, Adriana dan Adalia serta bahagia bersama suami tersayang hingga kini. Amy juga mempunyai pertalian saudara dengan pemain bolasepak antarabangsa Nazmi Faiz. Pada Jun 2015, Amy mengambil langkah drastik apabila mengenakan hijab ketika mempromosikan single terbaru "Jom Menarilerr". Penampilan terbarunya mendapat perhatian positif daripada peminat. Walaupun tampil dengan imej bertudung, Amy berkata beliau tidak semestinya perlu mengubah genre nyanyian asalnya kepada konsep ketuhanan.

Dalam temuramah dengan mStar Online, Amy memberitahu faktor beliau jarang mendedahkan tentang perihal keluarganya kepada umum antara kunci kebahagiaan bersama suami, Alvin Tham. Beliau bersyukur sepanjang tempoh itu tiada masalah besar yang melanda hubungan mereka suami-isteri selain kehadiran dua cahaya mata banyak menguatkan lagi ikatan mereka sebagai pasangan. Amy tidak menafikan lumrah hidup sebagai suami-isteri akan wujud salah faham namun pengalaman hidup berumahtangga membuatkan dia banyak belajar untuk menyelesaikan masalah.

Di dalam media
Amy dikenali sebagai seorang artis yang berdisiplin dan bersih daripada gosip. Pelawak Zul Yahya merupakan rakan sekolahnya ketika remaja manakala Azhar Sulaiman, Riezman Khuzaimi, Ahmad Idham, Nina Juren dan Anuar Zain merupakan antara rakan rapatnya sejak mula menceburi bidang seni. Amy juga rapat dengan rakan artis-artis baharu seperi Sherry Alhadad, Misha Omar dan Farah Fauzana. Beliau juga sentiasa menjaga hubungan baik dengan peminat.

Diskografi

Album studio
 Amy Mastura (1994)
 Pujaanku (1996)
 Puteri (1997)
  Bintang Hati (2000)
 Akan Datang (2002)
 Lebih Baik (2005)
 Happy (2009)

Filemografi
Filem
 Tahun Tajuk Watak Catatan 1996 Impian Yazmin Filem pertama Tragedi Oktober Farah 1997 Puteri Impian Puteri Nora Mat Jidin 1998 Puteri Impian 2 1999 KLU Maria 2000 Senario Lagi Pegawai Polis Penampilan khas 2004 Trauma Nurul Bintang Hati Syakila/ Tasha Dua watak 2010 Hooperz Coach Q Aku Tak Bodoh Aishah Damping Malam Ku Khalida 2012 Shh...Dia Datang Marina/ Safea Dua watak 2017 Mendidih Bro  2020 Keluarga Iskandar The Movie Kak Nisa Pelakon undangan

Drama
 Tahun Tajuk Watak Saluran TV Catatan 1996 Sambal Lijah TV3 Pelakon undangan Cinta Korporat Penyanyi lagu tema Pelakon undangan 2000 Spanar Jaya Jun ntv7 Episod: "Gong Xi"
Episod: Mak Andam 2003–2005 Cinta 3 Musim Ayuni DVD  2008 Puteri Kak Mas TV3 2009 Kasut Tumit Tinggi Ros Astro Prima 2012 Dalam Hati Ada Taman Amy Astro Ria 2013 Nur Melinda  Astro Prima 2014 Maaf Jika Aku Tak Sempurna Datin Maziah TV3 2015 Bencinta Maria Dee Mak Astro Ceria Menggantikan pelakon asal Susan Manen 2016 i-kids  2017 Jejak Karmila Syarifah Aniza TV3 Budak Ijat Fatimah Mencintaimu Mr. Photographer Datin Laila Astro Ria 2018 Budak Usin Fatimah TV3 Pelakon undangan 2019 Mimpi Sabrina Kak SueKl MeroyanDinaTV2 Sepahtu Reunion Raya Gear 5 Siti Astro Ria 2020–2021 Hadiah Dari Tuhan Jannah TV3 2021 Checklist Mr. Right Sofea Keluarga Baha Don (Musim 3)
| Dewi Buah-Buahan
| Viu
|
|-
| rowspan="2"| 2022
! Khilaf Asmara| Wan Su
| rowspan="2"| TV3
|
|-
! Melodi Raya: MELO'DRAMA'DI Raya| Adibah
| Undangan khas
|-
| 2023
! Hikayat Pak Belalang| Permaisuri
| Astro Ceria
|
|-
| 2024
! Berbahagi Suami'' Sabrina  Astro Prima Penampilan khas 

Telefilem
 Tahun Tajuk Watak Saluran TV Catatan  2001 Tol Gate Girl Markonah ntv7 Telefilem pertama  2006 Cinta Q Suzy TV Suria (Mediacorp, Singapura) 2007 Ice Cappucino Machiato   2008 Siapa Boss? 2009 Gegar Gitu Raya Dik Mi Astro Ria 2010 Cheritera Ratu Chemara Jingga TV3 Hikayat  2011 Penanggal Cik Suri / Hantu Penanggal  Astro Ria Hantu Susu  2012 Hantu Susu Kembali Kami Janji Kami Berzanji Sumarni 2013 Kasanova Terdesak Farisya Astro Prima 2014 Hati Untuk Siapa Nasha 2015 Perangkap Perkahwinan Mama Astro Ria Mimi Tapau Cik Lana TV3 Laki Aku Drakula Kak Ani TV9 2017 Restu Ramadan Mak Ram TV3 2018 Super Menantu Sara Sofian ntv7 2019 Kampung Arena Panggang Kak Bibah Astro Warna 2021 My Future Husband Dato' Maznah Astro Citra 2026 Fantasi Fiksi  UTV

Teater
 Tahun Tajuk 2000 Siti Di Alam Fantasi 2008 Selamat Hari Raya Perantau 2009 Muzikal Gamat 2010 Muzikal Gamat 2 2013 Nyonya & The Gang2015 Diari Wanita Zombie La La La 2021 4 Nyonya 4 Dara 2025 Cik Ros

Konsert
 Tahun Tajuk 2000 Amy Mastura Live in Concert 2000 @ Life Centre

Televisyen
 Tahun Tajuk Peranan Saluran TV Catatan 1995–1997 MTV Syok Pengacara MTV Asia 1998 Cit Cat Azwan Artis jemputan Astro Ria Musim 1 1999 Pengacara jemputan Musim 2 (Cit Cat Raya) 2000 Artis jemputan Musim 3 2002 Pengacara jemputan Musim 5 (Cit Cat Raya) 2003 Artis jemputan Musim 6 2005 Casa Impian (Musim 7)
| Pengacara
| TV3
| 
|-
| rowspan="2"| 2007
! Cit Cat Azwan| Pengacara jemputan
| rowspan="2"|Astro Ria
| Musim 10 (Cit Cat Raya)
|-
! Gitu Gitu Aidilfitri| 
| 
|-
| 2008
! Kraft Single With Kids  
| rowspan="2"| Pengacara
| ntv7
| 
|-
| 2009
! Apa-Apa Aje (Musim 5) TV3  2015 Juara Parodi Juri Jemputan Astro Warna Minggu 10 2017 Super Spontan Superstar 2017 Peserta Kumpulan King Musang 2018 Sepahtu Reunion Al-Puasa Cikgu Artis Jemputan: Episod "Puasa Yang Yok" 2019 Arena Panggang Warna Live Artis Jemputan  Episod 5 2022 The Masked Singer Malaysia (musim 2) Juri tetap

Majlis hiburan dan anugerah
 Tahun Tajuk Saluran TV 1994 Anugerah Juara Lagu 1994 TV3 1995 Anugerah Skrin 1995 2005 Anugerah Juara Lagu 2005 2014 Anugerah Bintang Popular Berita Harian ke-27 2015 Anugerah Bintang Popular Berita Harian ke-28

Iklan
 Tahun Tajuk Catatan 2002 Lux 2007 Celcom - Cinta (Amy Mastura)2010Takasima Duta produk alat senaman2015 MAGGI® CukupRasa Jaga Hati MAGGI® CukupRasa™ 'Watak'''
|
|-
|2018
!Shokubutsu - You Are My Pink Reason
|
|-
| 2021
! SAFI Raya Kau Hijau| bersama Aniq Suhair & Iman Suhana, sebagai Mak
|-
| 2022
! SAFI Raya Kau Hijau 2.0| bersama Aniq Suhair, Jaja Iliyes & Amyra Rosli, sebagai Mak
|-
| rowspan="2" |2023
! Guardian Raya Untuk Semua 
|
|-
! Raya Takaful Malaysia - Al Kisah Malam Raya'' bersama Ropie, Maya Karin & Usop Wilcha, sebagai Maznah

Anugerah dan pencalonan

Catatan

Rujukan 

Pautan luar

 Laman web rasmi 

 Amy Mastura di Discogs



Kategori:Kelahiran 1971
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Perak
Kategori:Pelakon wanita Malaysia
Kategori:Pelakon wanita Malaysia abad ke-20
Kategori:Pelakon wanita Malaysia abad ke-21
Kategori:Pelawak Malaysia
Kategori:Penyanyi wanita Malaysia
Kategori:Pengacara wanita Malaysia
Kategori:Penyanyi berbahasa Melayu
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
Kategori:Pengacara televisyen Malaysia